Len pred pár dňami začala svetová výstava, ktorá do Ríma pricestovala z Londýna, kde bola jej premiéra. V Londýne túto výstavu videlo 400.000 ľudí.
Výstava skupiny Pink Floyd s príznačným názvom "Their Mortal Remains" je jedinečnou príležitosťou navštíviť toto mesto. Tá mapuje vývoj už od ich začiatkov. Uvidíte nikdy nezverejnené zábery z natáčania filmu The Wall, okolo 350 exponátov, obaly platní, gitary a mnoho ďalšieho.
To, že sa koná v Ríme a zatiaľ sa nevie kam sa potom presťahuje, tak môžete túto príležitosť využiť už teraz. Letecká spoločnosť RyanAir lieta priamo z Bratislavy do Ríma a spiatočné lístky sa dajú zakúpiť približne v cene 50,- €.
Výstava trvá až do konca júna a tak je ideálny čas pre kúpu leteniek. Okrem toho návštevu môžete spojiť aj s návštevou Kolosea. Len minulý rok sprístupnili po 40 rokoch štvrté a piate poschodie.
Bližšie info o výstave nájdete na stránke: The Pink Floyd Exhibition.